turjo4nis/wikipedia-bn-dump-20250701 huggingface dataset:
সোহাই আলি আব্রো

সোহাই আলি আব্রো (     ) হলেন একজন পাকিস্তানি অভিনেত্রী, নৃত্যশিল্পী এবং মডেল, যিনি পাকিস্তানি টেলিভিশন ধারাবাহিক এবং চলচ্চিত্রে আভিনয় করেন। তিনি জিও টিভির সাত পর্দা মেঁ (২০১২), হাম টিভির তানহাই (২০১৩), খোয়া খোয়া চাঁদ (২০১৩), রিশ্‌তে কুচ আধুরে সে (২০১৩) এবং এআরওয়াই ডিজিটালের পেয়ারে আফজাল (২০১৪) এর মতো ধারাবাহিক নাটকে অভিনয়ের জন্য সুপরিচিত।

তিনি ২০১৩ সালের রোমান্টিক নাটক আঞ্জুমান-এ পার্শ্ব চরিত্রে অভিনয়ের মাধ্যমে চলচ্চিত্র জগতে আত্মপ্রকাশ করেছেন। তিনি সেরা পার্শ্ব অভিনেত্রী বিভাগে তারাং হাউসফুল পুরস্কারের জন্য  মনোনয়ন পেয়েছিলেন। তার অন্যান্য চলচ্চিত্রের মধ্যে রয়েছে রং নম্বর (২০১৫), জবানি ফির নাহি আনি (২০১৫) এবং মোটরসাইকেল গার্ল (২০১৮), যার জন্য তিনি শ্রেষ্ঠ চলচ্চিত্র অভিনেত্রী হিসেবে লাক্স স্টাইল পুরস্কার অর্জন করেছেন।

প্রাথমিক জীবন 
সোহাই আলি আব্রো সিন্ধুর লারকানায় একটি সিন্ধি পরিবারে জন্মগ্রহণ করেছিলেন।  তিনি তার ভাই এবং এক বোনের মধ্যে কনিষ্ঠ। তার বাবা-মা  পেশাগতভাবে চিকিৎসা কর্মকর্তা ছিলেন। আব্রো যখন নয় বছর বয়সী তখন তারা মারা যান।

২০২১ সালের মার্চ মাসে তিনি প্রথম সারির ক্রিকেটার শেহজার মোহাম্মদকে বিয়ে করেছেন।

তথ্যসূত্র

বহিঃসংযোগ
 

জন্মের বছর অনুপস্থিত (জীবিত ব্যক্তি)
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
লাহোরের অভিনেত্রী
পাকিস্তানি নারী মডেল
সিন্ধি ব্যক্তি
২১শ শতাব্দীর পাকিস্তানি অভিনেত্রী
পাকিস্তানি মহিলা নৃত্যশিল্পী
পাকিস্তানি নৃত্যশিল্পী
সোবিয়া খান (অভিনেত্রী)

সোবিয়া খান (জন্ম ২৪ জুন ১৯৯১) হলেন একজন পাকিস্তানি চলচ্চিত্র অভিনেত্রী  যিনি মূলত পশতু চলচ্চিত্রের পাশাপাশি  পাঞ্জাবি এবং উর্দু চলচ্চিত্রে অভিনয়ের জন্য সুপরিচিত।

ব্যক্তিগত জীবন 
সোবিয়া ১৯৯১ সালের (বা ১৯৯৪ সালে) ২৪ জুন পাকিস্তানের করাচিতে জন্মগ্রহণ করেছিলেন।

২০১৮ সালের মে মাসে তিনি পাকিস্তানি ক্রিকেটার উসমান কাদিরকে বিয়ে করেছেন।

কর্মজীবন 
সোবিয়া আল-হামরাতে একটি মঞ্চ নাটক দিয়ে তার শৈল্পিক কর্মজীবন শুরু করেছিলেন, এরপর থেকে তিনি একাধারে থিয়েটার, টিভি ধারাবাহিক এবং চলচ্চিত্রে কাজ চালিয়ে যাচ্ছেন।

তথ্যসূত্র 

১৯৯১-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
উর্দু চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
পশতু চলচ্চিত্র অভিনেত্রী
করাচির অভিনেত্রী
সনিয়া জাহান

সনিয়া রিজভী ( ; জন্ম ২৪ এপ্রিল ১৯৮০) হলেন একজন পাকিস্তানি চলচ্চিত্র অভিনেত্রী যিনি মূলত উর্দু এবং হিন্দি ভাষার চলচ্চিত্রে কাজ করেন। তিনি কিংবদন্তি সঙ্গীতশিল্পী নূরজাহান এবং চলচ্চিত্র নির্মাতা শওকত হুসেন রিজভির নাতনী। জনপ্রিয় নাটক মাই নেম ইজ খান (২০১০), ইংরেজি ভাষার রাজনৈতিক থ্রিলার দ্য রিলাক্ট্যান্ট ফান্ডামেন্টালিস্ট (২০১২) এবং সঙ্গীতধর্মী নাটক হো মান জাহান (২০১৫) সহ তিনি বেশ কয়েকটি দর্শকপ্রিয় চলচ্চিত্রে পার্শ্ব চরিত্রে অভিনয়ের জন্য সুপরিচিত। এর মধ্যে হো মান জাহানে অভিনয়ের জন্য তিনি শ্রেষ্ঠ পার্শ্ব অভিনেত্রী হিসেবে নিগার পুরস্কারের জন্য মনোনীত হয়েছিলেন। অভিনয়জগতে তিনি সনিয়া জাহান নামেই অধিক পরিচিত।

চলচ্চিত্রে অভিনয় ছাড়াও তিনি একটি রন্ধন অনুষ্ঠানের বিচারক ছিলেন। তিনি করাচিতে ক্যাফে ফ্লো  নামে একটি ফরাসি রেস্তোঁরার মালিক।

ব্যক্তিগত জীবন 
রিজভী ২০০৫ সালে ভারতীয় ব্যাংকার বিবেক নারায়ণকে বিয়ে করেছেন এবং তখন থেকেই ভারতের দিল্লিতে থাকছেন। এই দম্পতির নূর নামে একটি মেয়ে এবং নির্বাণ নামে একটি ছেলে রয়েছে। তিনি তার স্বামী বিবেকের সাথে যৌথভাবে কোরাম নামক একটি লাইফস্টাইল ক্লাবের মালিক। গুরুগ্রাম এবং মুম্বইয়ে এটির শাখা রয়েছে।

তথ্যসূত্র 

১৯৮০-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
হিন্দি চলচ্চিত্র অভিনেত্রী
পাঞ্জাবি ব্যক্তি
করাচির অভিনেত্রী
২১শ শতাব্দীর পাকিস্তানি অভিনেত্রী
সনম সাইদ

সনম সাইদ (জন্ম: ২ ফেব্রুয়ারি ১৯৮৫)  হলেন একজন পাকিস্তানি অভিনেত্রী, গায়িকা এবং প্রাক্তন মডেল যিনি মূলত উর্দু চলচ্চিত্র ও টেলিভিশনে কাজ করেন। তিনি মোমিন্দা দুরাইদের জিন্দেগি গুলজার হ্যায় ছায়াছবিতে কাশফ মুর্তজা চরিত্রে অভিনয়ের জন্য সর্বাধিক পরিচিত যার জন্য তিনি সেরা টেলিভিশন অভিনেত্রী বিভাগে লাক্স স্টাইল পুরস্কার সহ অসংখ্য স্বীকৃতি ও সম্মাননা পেয়েছিলেন।

প্রারম্ভিক জীবন 
সনম সাইদ ১৯৮৫ সালের ২ ফেব্রুয়ারি তারিখে ইংল্যান্ডে জন্মগ্রহণ করেছিলেন। তার বাবা হলেন একজন অবসরপ্রাপ্ত অভ্যন্তরীণ ডিজাইনার এবং তার মা একজন শিল্পকলার শিক্ষিকা। আদনান সাইদ নামে তার একটি ভাই এবং আমিরা সাইদ নামে  একটি বোন রয়েছে। বহুজাতিক পরিবারটি (তার বাবা একজন পাঞ্জাবি এবং মা একজন মেমন ) ১৯৯০ সালে পাকিস্তানের করাচিতে ফিরে আসে। তিনি  করাচির বে ভিউ হাই স্কুল থেকে ও-লেভেল এবং ল'ইকোল কলেজে থেকে এ-লেভেল পড়ালেখা সম্পন্ন করেছেন। তিনি ১৬ বছর বয়সে মডেলিং শুরু করেছিলেন, কিন্তু পরবর্তীতে মডেলিং ছেড়ে দিয়েছেন।

ব্যক্তিগত জীবন 
তিনি ২০১৫ সালের ২রা জানুয়ারি তার শৈশবকালের বন্ধু এবং ব্যাংকার ফারহান হাসানকে বিয়ে করেছিলেন। ২০১৮ সালে তিনি তাদের বিবাহবিচ্ছেদের কথা জানিয়েছিলেন।

তথ্যসূত্র 

১৯৮৫-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
পাকিস্তানি নারী মডেল
পাঞ্জাবি ব্যক্তি
পাকিস্তানি গায়িকা
লন্ডনের অভিনেত্রী
করাচির অভিনেত্রী
উর্দু ভাষার লেখা থাকা নিবন্ধ
২১শ শতাব্দীর পাকিস্তানি অভিনেত্রী
২১শ শতাব্দীর ইংরেজ নারী
২১শ শতাব্দীর ইংরেজ ব্যক্তি
সুম্বুল ইকবাল

সুম্বুল ইকবাল হলেন একজন পাকিস্তানি টেলিভিশন অভিনেত্রী।  তিনি মেরে খোয়াব রাইজা রাইজা (২০১১), কিস দিন মেরা বিয়া হোয়ে গা ২ (২০১২), রাজু রকেট (২০১২), রুখসার (২০১৩) , এক পাল (২০১৪) , তুমসে মিল কায় (২০১৫) এবং এক থি রানিয়া (২০১৭) প্রভৃতি চলচ্চিত্রে প্রধান চরিত্রে অভিনয়ের জন্য সর্বাধিক পরিচিত।

জীবন এবং কর্মজীবন 
সুম্বুল ইকবাল খান ১৯৯০ সালের ৩০ আগস্টে সিন্ধুর করাচিতে জন্মগ্রহণ করেছিলেন। তিনি এআরওয়াই ডিজিটালে ২০১১ সালে প্রচারিত ও উর্দু ভাষার অন্যতম সর্বাধিক জনপ্রিয়তাপ্রাপ্ত ধারাবাহিক রোগ  সহ বিভিন্ন ধারাবাহিকে বহুবিধ চরিত্রে অভিনয়ের জন্য উল্লেখযোগ্য। পরে ২০১২ সালে তিনি হাম টিভির মেরে খোয়াব রাইজা রাইজা চলচ্চিত্রে সৈয়দ জিবরানের বিপরীতে অভিনয় করেছিলেন।  তাকে শেষবার হাম টিভিতে দুলহান (২০২০) চলচ্চিত্রের অমল চরিত্রে দেখা গিয়েছে।

তথ্যসূত্র 

১৯৯২-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি নারী মডেল
করাচির অভিনেত্রী
২১শ শতাব্দীর পাকিস্তানি অভিনেত্রী
জেব-উন-নিসা (গায়িকা)

জেব-উন-নিসা (মৃত্যু: ১৯ ডিসেম্বর ২০১৯) ছিলেন পাকিস্তানের একজন সিন্ধি লোকসঙ্গীত শিল্পী। তিনি ১৯৬০-এর দশক থেকে ১৯৯০-এর দশক পর্যন্ত খুব জনপ্রিয় ছিলেন। তিনি সিন্ধুর রেডিও পাকিস্তান হায়দ্রাবাদে গান গাওয়া প্রথম সিন্ধি গায়িকাদের একজন ছিলেন। তিনি বেশিরভাগ সময় সুফি গান গেয়েছেন।

শিশুকাল 
জেব-উন-নিসা সিন্ধুর নবাবশাহে পিতা বাচ্চু শেখের ঔরসে জন্মগ্রহণ করেছিলেন। তার আসল নাম ছিল কাইম খাতুন। তার মা স্থানীয় বিবাহ এবং সামাজিক অনুষ্ঠানে গান গাইতেন।

সঙ্গীত কর্মজীবন 

জেব-উন-নিসা ১৯৫৮ সালে রেডিও পাকিস্তান হায়দ্রাবাদে গান গেয়ে তার সঙ্গীত জীবন শুরু করেছিলেন। তিনি বিখ্যাত সিন্ধি গায়ক মুহাম্মদ জুমানের কাছ থেকে সঙ্গীত শিক্ষা গ্রহণ করেছিলেন। তিনি বেশ সুন্দর কণ্ঠস্বরের আধিকারী ছিলেন। রেডিও পাকিস্তান তার কণ্ঠে অসংখ্য সুফি কবিদের গান রেকর্ড করেছে। এই সুফি কবিদের মধ্যে ছিলেন শাহ আব্দুল লতীফ ভিট্টাই, সচল সরমস্ত, মিসরি শাহ, মন্থর ফকির, বুধল ফকির প্রমুখ। তার গাওয়া গানের একটি সমৃদ্ধ সংগ্রহ রেডিও পাকিস্তানের সঙ্গীত আর্কাইভে রয়েছে। তিনি সিন্ধি ভাষায় "সেহরা" বা "লাদা" নামক বিয়ের গানের জন্যও জনপ্রিয় ছিলেন। তিনি বিখ্যাত গায়িকা জরিনা বেলুচ, আমিনা এবং রুবিনা কোরেশির সাথে বিয়ের গান রেকর্ড করেছিলেন। উস্তাদ মুহাম্মদ জুমান এবং উস্তাদ মুহাম্মদ ইউসুফের সাথে তার দ্বৈত গান অত্যন্ত জনপ্রিয় ছিল। পাকিস্তান টেলিভিশনের করাচি কেন্দ্র তাঁকে ও অন্যান্য গায়িকাদের নিয়ে ৫০টিরও বেশি গান রেকর্ড করেছে।

মৃত্যু 
জেব-উন-নিসা ২০১৯ সালের ১৯ ডিসেম্বর নবাবশাহে মৃত্যুবরণ করেছিলেন। তার পাঁচটি মেয়ে এবং দুইটি ছেলে রয়েছে। মেয়ে সামিনা কানওয়ালও একজন গায়িকা।

তথ্যসূত্র

২০১৯-এ মৃত্যু
পাকিস্তানি লোকসঙ্গীত শিল্পী
১৯৩৯-এ জন্ম
২০শ শতাব্দীর পাকিস্তানি গায়িকা
২১শ শতাব্দীর পাকিস্তানি গায়িকা
উর্দু ভাষার সঙ্গীতশিল্পী
সারাহ খান

সারাহ খান (  ) হলেন একজন পাকিস্তানি অভিনেত্রী যিনি উর্দু ভাষার টেলিভিশন ধারাবাহিকে অভিনয় করেন। তিনি সারাহ ফালাক নামেও পরিচিত। তিনি সবা ধারাবাহিকে মিরাল চরিত্রে অভিনয়ের জন্য সর্বাধিক পরিচিতি পেয়েছেন।

কর্মজীবন 
২০১২ সালে হাম টিভির টেলিভিশন ধারাবাহিক বাদি আপা-তে পার্শ্ব চরিত্রে অভিনয় করে পর্দায় আত্মপ্রকাশ করেছিলেন এবং বেশ কয়েকটি সফল টেলিভিশন ধারাবাহিকে ছোটখাটো অভিনয় পালন করেছেন। ২০১৫ সালে মুমাল প্রযোজিত রোমান্টিক নাটক আলবিদা-তে স্বার্থপর সুবিধাবাদী চরিত্রে অভিনয় করে তিনি  খ্যাতি অর্জন করেছিলেন। এরপর তিনি রহস্য নাটক মোহব্বত আগ সি (২০১৫)-তে একজন মাথামোটা গৃহিণীর চরিত্রে অভিনয় করেন, যা তাকে শ্রেষ্ঠ পার্শ্ব অভিনেত্রী হিসেবে হাম পুরস্কার এনে দিয়েছিল। পরবর্তীতে তিনি রোমান্টিক নাটক তুমহারে হ্যায় (২০১৭), কালো জাদুভিত্তিক রোম্যান্স নাজার-ই-বাদ (২০১৭) এবং ভৌতিক নাটক বেলাপুর কি দায়ান (২০১৮)-এ প্রধান চরিত্রে অভিনয়ের জন্য ব্যাপক স্বীকৃতি এবং জনসাধারণের প্রশংসা অর্জন করেছেন, যার ফলে তিনি সেরা অভিনেত্রী বিভাগে হাম পুরস্কারের জন্যেও মনোনয়ন পেয়েছিলেন। ২০১৮ সালে রহস্য নাটক বন্দ খিরকিয়ান-এ অভিনয়ের জন্য তিনি আরও প্রশংসা কুড়িয়েছেন।

ব্যক্তিজীবন 
সারাহ খান ২০২০ সালের জুলাই মাসে পাকিস্তানি গায়ক এবং গীতিকার ফালাক শাবিরকে বিয়ে করেছেন। বিয়ের পর থেকে তিনি সারাহ ফালাক নামেও পরিচিতি পেয়েছেন।

তথ্যসূত্র 

১৯৯২-এ জন্ম
জীবিত ব্যক্তি
২১শ শতাব্দীর পাকিস্তানি অভিনেত্রী
পাকিস্তানি টেলিভিশন অভিনেত্রী
করাচির অভিনেত্রী
মদিনার ব্যক্তি
পশতু নারী
মুনির সারহাদি

মুনির সারহাদি (১৯৩১ – ২৩ মে, ১৯৮০) ছিলেন একজন পাঠান-পাকিস্তানি বাদ্যযন্ত্রশিল্পী, সারিন্দাবাদিকা এবং লোকসঙ্গীত শিল্পী। সঙ্গীতজ্ঞ হিসেবে তিনি বিভিন্ন দেশে পাকিস্তানের প্রতিনিধিত্ব করেছিলেন। ১৯৭৮ সালে পাকিস্তান সরকার তাকে বেসামরিক প্রাইড অব পারফরম্যান্স পুরস্কার প্রদান করেছিল।

প্রারম্ভিক জীবন এবং কর্মজীবন 

মুনির সারহাদি ১৯৩১ সালে খাইবার পাখতুনখোয়ার পেশাওয়ারে জন্মগ্রহণ করেছিলেন। তিনি শুরুতেই সারিন্দা বাজাতে শিখেছিলেন যদিও তার পিতামাতা তাকে তারযুক্ত বাদ্যযন্ত্র বাজানো শেখাতে চেয়েছিলেন। তিনি তার সারিন্দা বাজানোর সাধনা চালিয়ে গিয়েছিলেন এবং পরবর্তীকালে বেশ ভালোভাবে সারিন্দা বাজাতে শিখেছিলেন। তিনি অনেক সঙ্গীতোৎসব এবং সঙ্গীত কনসার্টে বাদ্যযন্ত্র বাজিয়েছিলেন। অসাধারন নৈপুণ্যের কারণে পাকিস্তান জুড়ে তার ব্যাপক জনপ্রিয়তা ছিল।

পুরস্কার এবং স্বীকৃতি 

 ১৯৭৮ সালে পাকিস্তান সরকার কর্তৃক প্রাইড অফ পারফরম্যান্স পুরস্কার।

মৃত্যু 
মুনির সারহাদি সারিন্দা বাদ্যযন্ত্র সম্পর্কে বেশ আবেগপ্রবণ ছিলেন। তিনি তার পেশা থেকে তেমন কিছু উপার্জন করতে পারেননি। তার আয়ের একমাত্র উৎস ছিল রেডিও পাকিস্তানে তার চাকরিটি। তাকে যে বেতন দেওয়া হত তা তার ঔষধ কেনার জন্যও যথেষ্ট ছিল না। ২৩ মে, ১৯৮০ সালে দারিদ্রবস্থায় তিনি পেশাওয়ারে মৃত্যুবরণ করেছেন।

তথ্যসূত্র

১৯৩১-এ জন্ম
১৯৮০-এ মৃত্যু
প্রাইড অব পারফরম্যান্স প্রাপক
পাকিস্তানি গায়ক
পশতু সঙ্গীতশিল্পী
পেশোয়ারের ব্যক্তি
১৯৭৮-এ মৃত্যু
পাকিস্তানি লোকসঙ্গীত শিল্পী
পশতু ভাষার সঙ্গীতশিল্পী
সাইদা ইমতিয়াজ

সাইদা ইমতিয়াজ ( ) হলেন পাকিস্তানের একজন মডেল এবং অভিনেত্রী।

প্রারম্ভিক জীবন 
ইমতিয়াজ স্টোনি ব্রুক বিশ্ববিদ্যালয়ে পড়াশোনা করেছেন এবং সমাজবিজ্ঞানে (ঐচ্ছিক মনোবিজ্ঞানসহ) স্নাতক ডিগ্রি অর্জন করেছেন। তার আটজন ভাইবোন রয়েছে।

কর্মজীবন 
সাইদা ইমতিয়াজ ২০১৩ সাল থেকে শুরু করে প্রদর্শনী এবং ফটোশ্যুট উভয় ক্ষেত্রেই মডেল হিসেবে কাজ করেছেন। তিনি অভিনয় শুরু করার পর থেকেই তার কর্মজীবনের এই দিকটি অব্যাহত রেখেছেন, তবে ২০১৮ সালে বলা হয়েছিল যে তিনি মডেলিংয়ে ইস্তফা দিয়েছেন।

২০১২ সালে তিনি একটি দ্বিভাষিক পাকিস্তানি চলচ্চিত্র কাপ্তান: দ্য মেকিং অফ এ লিজেন্ড-এ কাজ করেছিলেন যা পাকিস্তানে শুটিং করা হয়েছিল। এটি ১৯৯২ সালের ক্রিকেট বিশ্বকাপ জয়ের পর ইমরান খানের জীবনী এবং জীবনের উপর ভিত্তি করে তৈরি করা হয়েছিল। এতে তিনি ইমরান খানের প্রাক্তন স্ত্রী জেমিমা খানের ভূমিকায় অভিনয় করেছেন।

সাইদা ইমতিয়াজ ২০১৮ সালের জুন মাসে মুক্তিপ্রাপ্ত এবং জাভেদ শেখ পরিচালিত ও প্রযোজিত পাকিস্তানি চলচ্চিত্র ওয়াজুদ-এ অভিনয় করেছেন। তিনি এআরওয়াই ডিজিটালের সিটকম টিমি জি রিলোডেড-এর ১৮ ফেব্রুয়ারি ২০১২ পর্বে অতিথি অভিনেত্রী হিসাবেও উপস্থিত হয়েছিলেন।

চলচ্চিত্র

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি নারী মডেল
২১শ শতাব্দীর পাকিস্তানি অভিনেত্রী
কাশ্মীরি বংশোদ্ভূত পাকিস্তানি ব্যক্তি
শেহনাজ শেখ

শেহনাজ শেখ হলেন একজন পাকিস্তানি টেলিভিশন অভিনেত্রী, উপস্থাপিকা এবং নাট্য পরিচালিকা। তিনি ধারাবাহিক নাটক তানহাইয়ান ও আঁকাহির পাশাপাশি আঙ্কেল সারগাম অনুষ্ঠানেও উপস্থিত হয়েছিলেন। সফল টেলিভিশন কর্মজীবনের পরে তিনি ১৯৯০-এর দশকের মাঝামাঝি সময়ে টেলিভিশন শিল্পটি ছেড়ে দিয়ে অবসর গ্রহণ করেছেন।

প্রাথমিক জীবন এবং শিক্ষা 
শেহনাজ শেখ বার্মার কালাওতে জন্মগ্রহণ করেছিলেন এবং পরে ১৯৬৫ সালে জাতিসংঘের শরণার্থী হিসেবে পাকিস্তানে চলে গিয়েছিলেন এবং তিনি তার খালা ধ্রুপদী সঙ্গীতশিল্পী সাফিয়া বেগসহ তার পরিবারের সাথে পাকিস্তানের লাহোরে বসবাস শুরু করেন। তিনি লাহোরের কনভেন্ট অফ জেসাস অ্যান্ড মেরিতে পড়াশোনা করেছিলেন এবং তারপরে ন্যাশনাল কলেজ অফ আর্টস থেকে চারুকলায় স্নাতক ডিগ্রি অর্জন করেছেন।

ব্যক্তিজীবন 
শেহনাজ শেখ ১৯৮২ সালের ২৪ ডিসেম্বরে পাকিস্তানি টেলিভিশন ব্যক্তিত্ব সিরাত হাজিরকে বিয়ে করেছিলেন। তাদের দুইটি ছেলে আছে। তিনি তার পরিবারের সাথে লাহোরে থাকেন। তিনি প্রথমে লাহোরের আইচিসন কলেজ এবং তারপর লাহোর গ্রামার স্কুলে ১৮ বছরেরও বেশি সময় ধরে শিশুনাট্য শিখানো এবং পরিচালনার কাজ করছেন।

২০০৫ সালের নভেম্বর মাসে  তিনি তার স্বামীর সাথে উত্তর পাকিস্তানের ভূমিকম্পে ক্ষতিগ্রস্তদের সহায়তার জন্য ফেম নামক একটি কল্যাণমূলক সংস্থার সাথে কাজ করেছিলেন।

তথ্যসূত্র 

জীবিত ব্যক্তি
পাকিস্তানি টেলিভিশন অভিনেত্রী
লাহোরের অভিনেত্রী
জন্মের বছর অনুপস্থিত (জীবিত ব্যক্তি)
পাকিস্তানি মুসলিম
১৯৬২-এ জন্ম
২০শ শতাব্দীর পাকিস্তানি অভিনেত্রী
২১শ শতাব্দীর পাকিস্তানি অভিনেত্রী
নিগার পুরস্কার বিজয়ী
সবুর আলি

সবুর আলি ( ) হচ্ছেন একজন পাকিস্তানি অভিনেত্রী যিনি উর্দু চলচ্চিত্র এবং টেলিভিশন টেলিভিশন ধারাবাহিকে অভিনয় করেন। তিনি ২০১১ সালে তার ছোট বোন অভিনেত্রী সজল আলির সাথে পারিবারিক নাটক মেহমুদাবাদ কি মালকাইনে  পার্শ্ব চরিত্রে অভিনয়ের মধ্য দিয়ে তার বিনোদনজীবন শুরু করেছিলেন। তবে ২০১৫ সালে মি. শামিম সিটকমে একটি হাস্যরসাত্মক চরিত্রে অভিনয় করে পরিচিতি পেয়েছিলেন। তিনি রং লাগা (২০১৫), বে কসুর (২০১৫-২০১৬), ভাই (২০১৬-২০১৭), এবং বিসাল (২০১৮) সহ বেশ কয়েকটি টেলিভিশন ধারাবাহিকে পার্শ্ব চরিত্রে অভিনয় করেছেন এবং ২০১৬ সালে রোমান্টিক হাস্যরসাত্মক ছায়াছবি অ্যাক্টর ই ল'-তে অভিনয়ের মাধ্যমে চলচ্চিত্রজগতে আত্মপ্রকাশ করেছিলেন। চলচ্চিত্রটি সর্বোচ্চ আয়কারী পাকিস্তানি চলচ্চিত্রের তালিকায় স্থান লাভ করেছে এবং এতে আভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে লাক্স স্টাইল পুরস্কারের জন্য মনোনীত হয়েছিলেন। এরপর থেকে তিনি মেরে খুদায়া (২০১৮), গুল-ও-গুলজার (২০১৯) এবং ফিতরাত (২০২০) এর মতো নাটকে অভিনয়ের জন্য প্রশংসা কুড়িয়েছেন।

তথ্যসূত্র

বহিঃসংযোগ 
   
 

১৯৯৫-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি নারী মডেল
২১শ শতাব্দীর পাকিস্তানি অভিনেত্রী
পাঞ্জাবি ব্যক্তি
সুরাইয়া মুলতানিকার

সুরাইয়া মুলতানিকার (; জন্ম ১৯৪০) মুলতানে জন্মগ্রহণকারী একজন পাকিস্তানি গায়িকা। তিনি তার লোকগানের জন্য সবচেয়ে পরিচিত। তিনি ধ্রুপদী, অর্ধ-ধ্রুপদী, গজল, লোকসঙ্গীত এবং চলচ্চিত্রের গানসহ বিভিন্ন ধারার গান গেয়েছেন।

প্রাথমিক জীবন এবং পরিবার 

শৈশব থেকেই তার ইচ্ছা ছিল গায়িকা হিসেবে শ্রেষ্ঠত্ব অর্জন করার। এই ব্যাপারে শিক্ষা দিতে তার পরিবারে কেউ ছিল না। যার কারণে শৈশবে তিনি নিজে নিজে চলচ্চিত্রের গান শুনে এবং সেগুলির কথা ও সুর অনুকরণ করে গান শিখেছেন। পরবর্তীতে তিনি শাস্ত্রীয় সঙ্গীতের দিল্লি ঘরানার গুলাম নবি খানের শিষ্য হন।

মুলতানিকারের ৭ জন সন্তান রয়েছে (সবচেয়ে বয়স্ক থেকে সর্বকনিষ্ঠ): মুহাম্মদ আলী, যুক্তরাজ্য ভিত্তিক অর্থোপেডিক ডাক্তার; রুকাইয়া সাজ্জাদ; রমজান আলী, শায়েস্তা, রাবিয়া, আলিয়া এবং রাহাত বানো। তার কনিষ্ঠ কন্যা রাহাত মুলতানিকারও তার মায়ের মত লোকসঙ্গীত শিল্পী।

কর্মজীবন

রেডিও পাকিস্তান 

১৫ বছর বয়সে তিনি রেডিওতে গান গান। তার গানটি ছিল পাকিস্তানি সুরকার নিয়াজ হোসেন শামি ও আব্দুল হক কুরেশির সুরোপিত। কর্মজীবনে তিনি রোশন আরা বেগম, শাম চৌরাসিয়া ঘরানার উস্তাদ সালামাত আলী খান, পাতিয়ালা ঘরানার বড়ে ফতেহ আলী খান এবং মেহেদী হাসানের কাজ দেখে অনুপ্রাণিত হন।

চলচ্চিত্র শিল্প
নেপথ্য গায়িকা হিসেবে মুলতানিকারের কর্মজীবন স্বল্পস্থায়ী ছিল। তিনি "বারে বে মুরাওওয়াত হায় ইয়ে হুসেন ওয়ালায়, কাহিন দিল লাগানি কি কোশিশ না কর্ণ" গানটির জন্য ব্যাপক জনপ্রিয়তা পান, গানটি লিখেছিলেন মাসরুর আনোয়ার। গানটি পাকিস্তানি চলচ্চিত্র বাদনামে (১৯৬৬) ব্যবহৃত হয়েছিল।

পুরস্কার 

 ১৯৫৯: সোনালী পুরস্কার
 ১৯৬০: চাট্টা গাং পুরস্কার
 ১৯৬৪: নিগার পুরস্কার
 ১৯৭৫-১৯৮০: গুলাম ফরিদ পুরস্কার
 ১৯৮২ জাশন-ই-ফরিদ পুরস্কার
 ১৯৮১-১৯৮২ শের-ই-মাশরিক পুরস্কার
 ১৯৮৬ প্রাইড অফ পারফরম্যান্স পুরস্কার
 ২০০০: শাহবাজ পুরস্কার
 ২০০২ গুলাম ফরিদ পুরস্কার
 ২০০৮ পাকিস্তানের রাষ্ট্রপতি কর্তৃক সিতারা-ই-ইমতিয়াজ পুরস্কার

তথ্যসূত্র

১৯৪০-এ জন্ম
মুলতানের ব্যক্তি
প্রাইড অব পারফরম্যান্স প্রাপক
পাকিস্তানি লোকশিল্পী
পাঞ্জাবি ব্যক্তি
পাকিস্তানি লোকসঙ্গীত শিল্পী
পাকিস্তানি চলচ্চিত্রের সঙ্গীতশিল্পী
পাকিস্তানি গজল শিল্পী
পাঞ্জাবি ভাষার সঙ্গীতশিল্পী
নিগার পুরস্কার বিজয়ী
লাহোরের সঙ্গীতশিল্পী
পাকিস্তানি চলচ্চিত্র অভিনেত্রী
সিতারা-ই-ইমতিয়াজ প্রাপক
জীবিত ব্যক্তি
২০শ শতাব্দীর পাকিস্তানি গায়িকা
পাঞ্জাবি নারী
২১শ শতাব্দীর পাকিস্তানি গায়িকা
রুবাইয়া চৌধুরি

রুবিয়া চৌধুরি হলেন একজন পাকিস্তানি ফ্যাশন মডেল এবং অভিনেত্রী।

মডেল 
রুবিয়া চৌধুরী করাচির একটি ধনী পরিবারে বড় হয়েছিলেন। মাধ্যমিক পড়াশোনা শেষ করে তিনি ফ্যাশন ইন্ডাস্ট্রিতে যুক্ত হন। লম্বা এবং পাতলা, আকর্ষণীয় চেহারা নিয়ে তিনি এই কাজে দ্রুত সফল হয়েছিল। তিনি প্রধান প্রধান পাকিস্তানি ডিজাইনারদের জন্য পোশাক প্রদর্শনী এবং বিজ্ঞাপনে ও ম্যাগাজিনের জন্য ফটোশ্যুটে কাজ করেছেন। তিনি আরিফ মাহমুদ এবং আয়েশা হাসানের মতো ডিজাইনারদের জন্য এবং ফ্যাশন পাকিস্তান ও করাচি ফ্যাশনের মতো প্রদর্শনীতে মডেলিং করেছেন।

অভিনেত্রী 
টেলিভিশন নাটক এবং ধারাবাহিকে অভিনেত্রী হিসেবে রুবিয়া চৌধুরী তার সৎ মাকে অনুসরণ করেছেন, যার মধ্যে রয়েছে ৬ ডিগ্রি (হাম টিভি), করাচি-আজ (আরসি টিভি ৩), মিশন করাচি (হাম টিভি) এবং লাভ ম্যারেজ (জিও টিভি)। তিনি হাম টিভিতে প্রচারিত কমেডি টিভি নাটক ধারাবাহিক মঞ্চালেতে "ইনাম-উল-হক" চরিত্রে অভিনয় করেছেন। তিনি ২০১০ সালের হাম টিভির টেলিড্রামা জিন্দেগি ম্যায় কুচ লাইফ-তেও অভিনয় করেছিলেন। রুবিয়া চৌধুরী ২০০৭ সালে জিবাহখানা চলচ্চিত্রে "রক্সি" চরিত্রে অভিনয় করেন, যাকে পাকিস্তানের প্রথম স্প্ল্যাটার চলচ্চিত্র বলা হয়, যেখানে একদল কিশোর বিভিন্ন রক্তপিপাসু পিশাচ এবং জম্বির সাথে দেখা করে। চলচ্চিত্রটিকে "গোর-প্রেমিকের স্বর্গ" হিসাবে বর্ণনা করা হয়েছে। গল্পের প্লট মূলত টেক্সাস চেইন স' ম্যাসাকার-এর রিমেক হওয়া সত্ত্বেও, চলচ্চিত্রটি এর বিন্যাস, সঙ্গীত ও আরো অনেক দিক থকে মৌলিক এবং আন্তর্জাতিক পুরস্কার জিতেছে। ২০১৩ সালে মুক্তিপ্রাপ্ত পাকিস্তানি ভৌতিক চলচ্চিত্র সিয়াহ-তেও তিনি অভিনয় করেছিলেন।

তথ্যসূত্র

উদ্ধৃতি

উৎস 

জন্মের বছর অনুপস্থিত (জীবিত ব্যক্তি)
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
পাকিস্তানি নারী মডেল
২১শ শতাব্দীর পাকিস্তানি অভিনেত্রী
কন্দিল বালুচ

ফৌজিয়া আজিম (; ১ মার্চ ১৯৯০ – ১৫ জুলাই ২০১৬ ) ছিলেন একজন পাকিস্তানি মডেল, অভিনেত্রী, সামাজিক যোগাযোগ মাধ্যমের তারকা এবং কর্মী। তিনি ছিলেন পাকিস্তানের প্রথম সামাজিক যোগাযোগ মাধ্যমের তারকা। আজিম তার দৈনন্দিন রুটিন, একজন পাকিস্তানি নারী হিসাবে তার অধিকার এবং বিভিন্ন বিতর্কিত বিষয় নিয়ে আলোচনা করে সামাজিক নেটওয়ার্কে ভিডিও আপলোড করে খ্যাতি অর্জন করেছিলেন।

কন্দিল বালুচ ২০১৩ সালে পাকিস্তান আইডলের জন্য অডিশন দেওয়ার সময় প্রথমবারের মত গণমাধ্যমের আলোচনায় আসেন; তার অডিশন জনপ্রিয় হয় এবং তিনি ইন্টারনেট তারকা হিসেবে খ্যাতি পান। তিনি পাকিস্তানের ইন্টারনেটে সবচেয়ে বেশি অনুসন্ধান করা ব্যক্তিদের শীর্ষ ১০ জনের মধ্যে একজন ছিলেন এবং তার ভিডিও ও পোস্টের বিষয়বস্তুর যেমন প্রশংসিত হত, তেমন সমালোচিতও হত।

২০১৬ সালের ১৫ জুলাই সন্ধ্যায়, মুলতানে তার পিতামাতার বাড়িতে ঘুমানোর সময় তাকে শ্বাসরোধ করে হত্যা করা হয়। তার ভাই ওয়াসিম আজিম হত্যার কথা স্বীকার করেন ও বলেন যে তিনি (কন্দিল বালুচ) "পরিবারের সম্মানে" "বদনাম" বয়ে আনছিলেন।

প্রাথমিক জীবন 
কন্দিল বালুচ ১৯৯০ সালের ১ মার্চ পাঞ্জাবের ডেরা গাজী খান জেলায় জন্মগ্রহণ করেন। তিনি শাহ সদর দিনের একটি সুবিধাবঞ্চিত পরিবার থেকে এসেছেন। তার মাতার নাম আনোয়ার বিবি এবং পিতার নাম মুহাম্মদ আজিম, তারা স্থানীয়ভাবে চাষবাদ থেকে জীবিকা নির্বাহ করতেন। তার ৬ ভাই ও ২ বোন ছিল। বড় হয়ে তিনি পড়াশোনার পাশাপাশি অভিনয় এবং গান করায় আগ্রহী ছিলেন। খ্যাতি পাবার আগে, তিনি বাস হোস্টেস হিসাবে কাজ করতেন।

তথ্যসূত্র 

১৯৯০-এ জন্ম
২০১৬-এ মৃত্যু
পাকিস্তানি নারী মডেল
পাঞ্জাবি ব্যক্তি
করাচির ব্যক্তি
পাকিস্তানি গায়িকা
পাকিস্তানি নারীবাদী
পাকিস্তানে সম্মান রক্ষার্থে হত্যা
২০১৬-এ এশিয়ায় খুন
বালুচ ব্যক্তি
সম্মান রক্ষার্থে হত্যার শিকার
নারীর প্রতি সহিংসতার ঘটনা
পাকিস্তানি খুনের শিকার
পাকিস্তানে নারীর প্রতি সহিংসতা
নবিন ওয়াকার

নবিন ওয়াকার হলেন একজন পাকিস্তানি টেলিভিশন অভিনেত্রী এবং প্রাক্তন ভিডিও ও রেডিও জকি। ২০১২ সালের হামসফর নামক ধারাবাহিক নাটকে সারা হিসেবে খলচরিত্রে অভিনয়ের জন্য তিনি সবচেয়ে বেশি পরিচিত। অ্যানি কি আয়েগি বারাত, উফ মেরি পরিবার, আলভিদা, মল, সায়া দেওয়র ভি নাহি, কুছ না কাহো, বেন ইন্ঠা, তাজদী-এ-ওয়াফা এবং মাহ-ই-তামামসহ বিভিন্ন কাজে তার অভিনয় প্রশংসিত হয়েছে। ২০১৩ সালে তিনি জোশ: ইন্ডিপেন্ডেন্স থ্রু ইউনিটি নামক সামাজিক-নাট্য চলচ্চিত্রে অভিনয়ের মাধ্যমে চলচ্চিত্রে আত্মপ্রকাশ করেন, চলচ্চিত্রটি সমালোচনামূলক এবং বাণিজ্যিক সাফল্য লাভ করে।

ব্যক্তিগত জীবন 
তিনি ২০১২ সালে অভিনেতা আজফার আলীকে বিয়ে করেন; ২০১৫ সালের নভেম্বরে তাঁদের ছাড়াছাড়ি হয়ে যায়।

কর্মজীবন 
ওয়াকার ভিজে হিসেবে তার কর্মজীবন শুরু করেন ও দ্রুত সাফল্য পান। পরে তিনি মাহিরা খান এবং ফাওয়াদ খানের বিপরীতে হামসফর নাটকে অভিনয় করেন। ওয়াকার পরবর্তীতে জিও টিভির আইনি কি আইগি বরাত নাটকে অভিনয় করেন।

তথ্যসূত্র 

১৯৮৫-এ জন্ম
জীবিত ব্যক্তি
ভিজে (মিডিয়া ব্যক্তিত্ব)
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
২১শ শতাব্দীর পাকিস্তানি অভিনেত্রী
পাকিস্তানি নারী মডেল
নাদিয়া জামিল

নাদিয়া জামিল (; জন্ম: ১৯ অক্টোবর ১৯৮০) হলেন একজন পাকিস্তানি অভিনেত্রী এবং উপস্থাপিকা। তিনি বালু মাহি, বেহাদ এবং শিশু পাচার সম্পর্কিত ধারাবাহিক নাটক ডমসা-এ অভিনয়ের জন্য পরিচিত।

প্রাথমিক জীবন ও শিক্ষা 
জামিল ১৯৮০ সালের ১৯ অক্টোবর লন্ডনে জন্মগ্রহণ করেন। নয় বছর বয়সে তিনি লাহোরে চলে আসেন। তিনি লাহোরের কনভেন্ট অফ জেসাস অ্যান্ড মেরিতে পড়াশুনা করেন। ইংরেজি সাহিত্যে তার মাস্টার ডিগ্রি রয়েছে।

জামিল মার্কিন যুক্তরাষ্ট্রের হ্যাম্পশায়ার কলেজ থেকে নাটক ও সৃজনশীল লেখায় স্নাতক লাভ করেন। তিনি অ্যালেঘেনি কলেজেও পড়াশোনা করেছেন। তিনি লন্ডনের গ্লোব থিয়েটারে তার আন্তর্জাতিক ফেলোশিপও সম্পন্ন করেন।

কর্মজীবন 
নাদিয়া জামিল একজন পাকিস্তানি অভিনেত্রী এবং গত দুই দশক ধরে উপস্থাপনাও করছেন। ১৯৯০-এর দশকে তিনি তার কর্মজীবন শুরু করেন।

জামিল সুঞ্জন নগরের একজন ট্রাস্টি হিসেবে আছেন, এটি আর্থিকভাবে বঞ্চিত মেয়েদের জন্য রাজা কাজিম কর্তৃক প্রতিষ্ঠিত একটি বিদ্যালয়। তিনি আল-হামরায় থিয়েটারে কাজ করেছেন। তিনি গার্ল রাইজিং-এর একজন দূত হিসেবেও কাজ করেছেন, এটি একটি প্রকল্প যা মেয়েদের শিক্ষা সচেতনতা বাড়ানো নিয়ে কাজ করে। তিনি থিয়েটার এবং নাটক নিয়ে পড়ান এবং অক্সফোর্ড ইউনিভার্সিটি প্রেস, আইচিসন, কিডস ক্যাম্পাসের মতো ইনস্টিটিউটগুলিতে কয়েকটি প্রকল্পে কাজ করছেন। তিনি আলি পারভেজকে বিয়ে করেছেন এবং তাঁদের দুই ছেলে রয়েছে, যাদের নাম রাকায়ে এবং মীর ভালি।

ক্যান্সার 
এপ্রিল ২০২০ সালে, নাদিয়া জামিলের শরীরে ১ম স্তরের ক্যান্সার / ৩য় গ্রেডের টিউমার ধরা পড়ে। এর পরেই তার সফল অস্ত্রোপচার করা হয়।

জামিল ক্যান্সার সচেতনতা বাড়ানোর জন্য "আলভিদা" নামক ভিডিওতে কাজ করেছেন।

উল্লেখযোগ্য কাজ 
 মুঝাই জিনায়ে দো
 পুতলি ঘর
 রাত চালি হৈ ঝুম কে
 দামসা (২০১৯)
 মেরি জান
 দুর-এ-শেহওয়ার
 বেহাদ
 মেরে পাস পাস
 বিউটি পার্লার (১৯৯৭)
 অর জিন্দেগী বাদলতি হ্যায়
 লরিলেই
 ধুপ ছাওন
 কালী শালওয়ার (২০০৭)
 দ্য গোস্ট
 কাহানিয়ান
 জানে আঞ্জনে
 দুনিয়া নিউজে "জাগো দুনিয়া"

তথ্যসূত্র 

১৯৮০-এ জন্ম
লাহোরের অভিনেত্রী
পাকিস্তানি টেলিভিশন অভিনেত্রী
জীবিত ব্যক্তি
মরিয়ম ফাতিমা

মরিয়ম ফাতিমা ( )  হলেন একজন পাকিস্তানি মডেল এবং টেলিভিশন অভিনেত্রী। তিনি ২০১৬ সালের জানুয়ারিতে হাম টিভির লাগাও নামক ধারাবাহিক নাটকে প্রধান চরিত্রে অভিনয়ের মাধ্যমে আত্মপ্রকাশ ঘটান। তিনি এআরওয়াই ডিজিটালের কাব মেরে কেহলাগে নাটকে উজালার ভূমিকায় প্রধান চরিত্রে অভিনয় করেছেন।

তিনি হাম টিভির উদারি নাটকেও অভিনয় করেন, যেটি মোমিনা দুরাইদ প্রোডাকশনস এবং কাশফ ফাউন্ডেশনের সহ-প্রযোজনা করেছে। তিনি কণ্ঠশিল্পী হিসাবে ফারহান সাঈদের সাথে একত্রে উদারি ওএসটি-র জন্য গান গেয়েছেন।

তথ্যসূত্র

জীবিত ব্যক্তি
১৯৯৭-এ জন্ম
পাকিস্তানি নারী মডেল
করাচির অভিনেত্রী
পাকিস্তানি টেলিভিশন অভিনেত্রী
মরিয়াম খলিফ

মরিয়াম খলিফ () হলেন একজন পাকিস্তানি শিশু-তারকা। তিনি এআরওয়াই ডিজিটালে প্রচারিত পারচাইয়ান নামক টেলিভিশন নাটকে অভিনয়ের মাধ্যমে তার অভিনয় জীবন শুরু করেন। মরিয়ম খলিফ ১১ এপ্রিল ২০১৭ সালে জন্মগ্রহণ করেন, মাত্র সাত বছর বয়সে তিনি খ্যাতি পান এবং আরও অনেক পাকিস্তানি নাটকে কাজ করার সুযোগ পান। পণ্য এবং ব্র্যান্ডের জন্য বেশ কয়েকটি টিভি বিজ্ঞাপনেও তিনি কাজ করেছেন। বর্তমানে তিনি জিও টিভির অন্যতম বিখ্যাত নাটক বাশার মমিনে পরীজা চরিত্রে অভিনয় করছেন, ও একই সাথে এআরওয়াই ডিজিটালে প্রচারিত কোহি না আপনে নাটকে শায়ার চরিত্রে অভিনয় করছেন। তিনি দিয়ার-ই-দিল নাটকে তরুণ ফারাহ চরিত্রে অভিনয়ের জন্য সর্বাধিক পরিচিত।

কর্মজীবন 
মারিয়াম খলিফ মাত্র ৭ বছর বয়সে খ্যাতি পান এবং পারচাইয়ান নামক টেলিভিশন নাটকে অভিনয়ের পর আরও অনেক পাকিস্তানি নাটকে কাজ করার সুযোগ পান।  পণ্য এবং ব্র্যান্ডের জন্য বেশ কয়েকটি টিভি বিজ্ঞাপনেও তিনি কাজ করেছেন। তিনি জিও টিভির অন্যতম নাটক বাশার মমিনে পরীজা চরিত্রে অভিনয় করেছেন।

টেলিভিশন

তথ্যসূত্র 

করাচির অভিনেত্রী
পাকিস্তানি টেলিভিশন অভিনেত্রী
২১শ শতাব্দীর পাকিস্তানি অভিনেত্রী
জীবিত ব্যক্তি
২০০৭-এ জন্ম
মোমল শেখ

মোমল শেখ () হলেন একজন পাকিস্তানি অভিনেত্রী এবং প্রযোজক। তিনি ২০০৮ সালে ইয়ে জিন্দেগি হ্যায় এবং ২০১৩ সালে মিরাট উল উরোস নামক ধারাবাহিক নাটকে অভিনয় করেছেন। তিনি ২০১৬ সালে হ্যাপি ভাগ জায়েগি দিয়ে চলচ্চিত্রে আত্মপ্রকাশ  করেন তিনি ২০১৮ সালে তাঁর বাবার কোম্পানি জাভেদ শেখ ফিল্মসের ব্যানারে শেহজাদ শেখের সাথে উজুদ চলচ্চিত্রটি সহ-প্রযোজনা করেন। এই চলচ্চিত্রে দানিশ তৈমুর ও সাইদা ইমতিয়াজ অভিনয় করেছেন।

ব্যক্তিগত জীবন 
তিনি অভিনেতা জাভেদ শেখ ও জিনাত মাঙ্গির কন্যা এবং শেহজাদ শেখের বোন, বেহরোজে সবজওয়ারি ও সালিম শেখের ভাগ্নি এবং শেহরোজ সবজওয়ারির চাচাতো বোন। তিনি নাদের নাওয়াজের সাথে বিবাহবন্ধনে আবদ্ধ হন এবং ইব্রাহিম নামে তাদের একটি ছেলে রয়েছে। ২০ আগস্ট ২০২০ সালে তাঁদের একটি মেয়ে হয়েছে।

তথ্যসূত্র

বহিঃসংযোগ 

 

সিন্ধি ব্যক্তি
পাঞ্জাবি ব্যক্তি
২১শ শতাব্দীর পাকিস্তানি অভিনেত্রী
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
পাকিস্তানি নারী মডেল
করাচির অভিনেত্রী
জীবিত ব্যক্তি
১৯৮৬-এ জন্ম